cyanic-selkie/wikianc huggingface dataset:
Բոչիա
Բոչիա (Bocce), սպորտային խաղ է, պատկանում է գնդակով խաղերի դասին, նման է բոուլինգին և պետանկին, որոնք տարածված էին Հռոմեկան կայսրությունում։ Ներկայիս խաղի ձևաչափը առաջացել է Իտալիայում (գործածվող «boccia» բառը թարգմանաբար նշանակում է գնդակներ), խաղը տարածված է Եվրոպայում և այլ աշխարհամասերում։ Բոչիան զարգացնում են ավելի քան 50 երկրներում։ Այն հասանելի է ուղեղային կաթված ունեցող մարզիկների համար, ովքեր հանդես են գալիս սայլակներով։ Այս խաղը երկար տարիներ համարվում էր ազատ ժամանց, իսկ 1984 թվականին Նյու Յորքում կայացած պարալիմպիկ խաղերին այն առաջին անգամ ներկայացվեց և համարվում է պարալիմպիկ մարզաձև ։
Խաղի մասին
Բոչիա կարող են խաղալ անհատական, զույգերով և թիմերով, որոնք բաղկացած են երեք անձից։ Այս մարզաձևում, իգական և արական սեռի մարզիկները խաղում են միասին։ Խաղի նպատակն է նետել գունավոր կաշվե գնդակները, կարմիր կամ կապույտ (թե որ խումբը որ գույնի գնդակներով է խաղում, որոշվում է վիճակահանությամբ), որքան հնարավոր է մոտ սպիտակ գնդակին։ Սկզբում նետում են սպիտակ գնդակը, այնուհետև նետում են մյուս երկու գույնի գնդակները (առաջինը այն խաղացողը, ով նետել է սպիտակ գնդակը, հաջորդը հակառակորդը), որից հետո խաղում են այն մասնակիցները ում գնդակը ավելի հեռու է գտնվում սպիտակ գնդակից կամ թիրախից, փորձում են հեռացնել հակառակորդի գնդակը դաշտից կամ նետել գնդակները նշանակետին հնարավորինս մոտ։ Այնքան ժամանակ մինչև կավարտվեն այդ թիմի ունեցած գնդակները կամ ավելի մոտ կլինեն նպատակակետին, այնուհետև խաղը կշարունակեն մյուս գույնի գնդակներ ունեցողները։ Գնդակները կարող են նետվել ձեռքերով, ոտքերով, և կախված մարզիկի հաշմանդամությունից կարող են օգտագործվել նաև հատուկ սարքեր։ Ամեն փուլի վերջում կամ խաղի ավարտին մրցավարը չափում է գնդակների հեռավորությունը սպիտակ գնդակից, և համապատասխան բաշխում է միավորներ բոլոր այն գնդակների համար որոնք գտնվում են մոտ սպիտակ գնդակին, քան հակառակորդի գնդակը, յուրաքանչյուր գնդակի համար մեկ միավոր։ Հաղթող համարվում է այն մասնակիցը կամ թիմը ով հավաքել է առավելագույն միավոր խաղի ընթացքում։ Եթե երկու թիմերը ունեն հավասար միավորներ բոլոր փուլերի ավարտին, հաղթողին որոշելու համար անցկացնում է ևս մեկ եզրափակիչ փուլ։ Անհատական խաղերը անցկացվում են չորս փուլով եւ յուրաքանչյուր խաղացող ունենում է վեց գնդակ նետելու հնարավորություն, իսկ զույգերով մրցաշարի ժամանակ չորս փուլ, վեց գնդակ յուրաքանչյուր մարզիկ երեք գնդակ նետելու հնարավորություն։ Թիմային խաղերը անցկացվում են վեց փուլով և յուրաքանչյուր թիմ խաղում է վեց գնդակներով, յուրաքանչյուր մարզիկ ունի երկու գնդակ նետելու հնարավորությամբ։ Թիմային և զույգերով խաղերի ժամանակ թույլատրվում է պահեստային խաղացող։ Պահեստային մարզիկը խաղի ընթացքում կարող է միայն մեկ անգամ փոխարինել ։ Բոչիա խաղում են 12,5 × 6 քառակուսի մետր մակերեսով դաշտում, որի շուրջ պետք է լինի 2 մետր ազատ տարածք։ Հատակը պետք է լինի հարթ և ողորկ։ Նետելու գոտիները բաժանված են վեց ուղղանկյունների, որտեղ մարզիկները պետք է մնան խաղի ամբողջ ընթացքում։ Մասնակիցների առջևում V-աձև գիծն է, և նետված գնդակը պետք է հատի այդ գիծը և մտնի դաշտի մեջ, որպեսզի լինի խաղի մեջ վիճակ։ Դաշտի վերջում կա գնդակների արկղ, այն գնդակների համար որոնք նետվել են ժամանակի ավարտից հետո, դաշտից դուրս կամ եթե մարզիկը խախտել է կանոնները խաղի ժամանակ։ Գնդակները պատրաստված են կաշվից, 275 գրամ զանգվածով և 270 մմ տրամագծով։
Դասակարգում
Ազգային և միջազգային մրցաշարերին մասնակցելու համար, մարզիկները պետք է հստակ ունենան իրենց դասակարգերը։ Իրականացվում են բժշկական ստուգումներ, և հանձնաժողովը մարզիկներին դասակարգում է ըստ ֆունկցիոնալ հնարավորությունների։ Հիմնական չորս կարգերը` BC1- Այս դասի խաղացողները կարող են գնդակը նետել, հարվածել, սակայն ունեն սահմանափակ ֆունկցիոնալ հնարավորություններ, որը կարող է ազդել նրանց խաղի և շարժունակության վրա։ Նրանք ունենում են օգնականներ, որոնք օգնում են նրանց տեղաշարժվել, տրամադրում են գնդակը և աջակցում ամբողջ ընթացքում։ BC2 - հանդիսանում են այն մարզիկները, որոնք ունեն նմանություն BC1 դասի մարզիկների հետ, բայց ավելի շարժուն են։ Նրանք կարող են լինել ավելի կայուն և քայլել կարճ հատվածներ, բայց այնուամենայնիվ առօրյա կյանքում օգտագործում են անվասայլակներ։ Այս խաղացողները օգնականների կարիք չունեն։ BC3 - այն մարզիկներն են, որոնք ունեն խնդիր նետելու, հարվածելու հետ։ Այս դասի մարզիկները ունեն օգնականի կարիք, բացի այդ էլ նրանք օգտագործում են հատուկ սարքեր։ Օգնականը բոչիայի գնդակները տեղադրում է սարքի մեջ, որով պետք է հարվածի մարզիկը։ BC4 - այն մարդիկ ովքեր չունեն ուղեղային կաթված, բայց ունեն խիստ շեղումներ, որոնք ազդում են նրանց շարժունակության, կոորդինացիայի, ֆունկցիոնալության վրա։ Որոշ երկրներում մարդիկ, ովքեր ֆունկցիոնալ ֆիզիկական շեղումներ, սակայն չեն համապատասխանում չորս թվարժվաշ կարգերին, կարող են խաղալ BC5 և BC6 կարգերով, բայց չեն կարող խաղալ միջազգային մրցաշարերին։ Նաև կան երկրներ, որտեղ դասակարգվում են նաև BC7 կարգով` տեսողության խնդիր, և BC8 կարգ, ցանկացած մտավոր խնդիր ։
Մրցույթ
Բոչիան կարող են խաղալ ինչպես մրցութային, այնպես էլ ընկերական մրցաշարերի ժամանակ։ Մրցաշարերը անցկացվում են տեղական, մարզային, ազգային և միջազգային հարթություններում։ Աշխարհի վարկանիշային աղյուսակում կա 350 դասակարգված մարզիկ ։
Բոչիան Հայաստանում
Հաշմանդամային սպորտի հայկական ազգային ֆեդերացիան 2010 թվականի սեպտեմբերի 11-12- ը Ապարանի ամառային առողջարանային մասնաճյուղում անցկացրեց ՀՀ բոչիայի անդրանիկ առաջնությունը։ Առաջնությանը մասնակցել են հանրապետության 7 քաղաքների և Արցախի թվով 20 մարզիկներ։ Մրցաշարին նախապատրաստվելու համար մասնակիցներն ուսումնամարզական հավաքների են մասնակցել։ Մրցաշարերը ամենամյա են ։ 2017 թվականի հոկտեմբերի 21-22-ն Արցախի մայրաքաղաք Ստեփանակերտում անցկացվեց Բոչիայի բաց առաջնություն։ Առաջնությանը մասնակցեցին հինգ թիմեր Հայաստանից և Արցախից։
Տաթև Ամիրյան
Տաթև Ամիրյան, հայ կոմպոզիտոր, դաշնակահար։ Հայաստանի կոմպոզիտորների միության անդամ է 2018 թվականից։
Կենսագրություն
Ծնվել է 1983 թվականի փետրվարի 4-ին, Երևանում։ 1999-2002 թվականներին սովորել է Չայկովսկու անվան երաժշտական դպրոցի երաժշտական տեսության և կոմպոզիցիայի դասարաններում (ղեկավար` Մելիք Մավիսակալյան), 2002-2007 թվականներին՝ Երևանի Կոմիտասի անվան պետական կոնսերվատորիայի կոմպոզիցիայի (ղեկավար` Արամ Սաթյան և Աշոտ Զոհրաբյան) և երաժշտագիտության (ղեկավար` Զարուհի Տեր-Ղազարյան) բաժիններում, 2011-2016 թվականներին՝ ԱՄՆ-ի Միսսուրիի համալսարանի Կանզաս քաղաքի Երաժշտության և Պարի կոնսերվատորիայի կոմպոզիցիայի բաժնի ասպիրանտուրայում (ղեկավար` Չեն Յի, Զոու Լոնգ, Ջեյմս Մոբբերլի), որտեղից ստացել Երաժշտական արվեստների դոկտորի աստիճան։ 2012-2014 թվականներին մասնակցել է ամերիկացի կոմպոզիտորներ Ջոն Կորիգլիանոյի, Ստեֆեն Հարտկեի և Սթիվեն Սթաքիի վարպետության դասընթացներին ։
Վոկալ, գործիքային, կամերային, խմբերգային և սիմֆոնիկ ստեղծագործությունների հեղինակ է  ։
Նրա երաժշտությունը հնչել է Հայաստանում, Ռուսաստանում, Ուկրաինայում, Իսրայելում, ԱՄՆ-ի տարբեր նահանգներում, Լեհաստանում, Անգլիայում, Բելգիայում, Գերմանիայում, Իսպանիայում, Իտալիայում, Ֆրանսիայում, Հոլանդիայում և Ճապոնիայում համաշխարհային ճանաչված տարբեր կատարողների, այդ թվում` ամերիկյան Portland Youth Philharmonic նվագախմբի, Հայաստանի Պետական Կամերային նվագախմբի, German Chamber Philharmonic of Bremen նվագախմբի, ամերիկյան CMEA Central Coast Honors նվագախմբի, Carme Diem լարային կվարտետի, Juventas New Music Ensemble-ի, Playground Ensemble-ի, Կանզաս քաղաքի Metropolitan Choral երգչախմբի, գերմանական Oktoplus անսամբլի, ինչպես նաև դաշնակահարներ Հայկ Մելիքյանի, Ջեֆրի Ջակոբի և տերեմինահար Թորվալդ Ջորգենսենի կատարմամբ։ 2016-ին Հայաստանում լույս է տեսել նրա դաշնամուրային ստեղծագործությունների առաջին ձայնասկավառակը ՀՀ վաստակավոր արտիստ Հայկ Մելիքյանի կատարմամբ։
Մասնակցել է մի շարք հայտնի մրցույթների և փառատոների Հայաստանում, ԱՄՆ-ում և Եվրոպայում։ Արժանացել է Armenian Allied Arts ստեղծագործական մրցույթի 1-ին մրցանակին, Կանզաս քաղաքի կոնսերվատորիայի կամերային և Metropolitan Choral երգչախմբի խմբերգային ստեղծագործությունների մրցույթների 1-ին մրցանակներին և New Ariel Recordings դաշնամուրային ստեղծագործությունների միջազգային մրցույթի 2րդ մրցանակին։ Ինչպես նաև հաղթող է ճանաչվել ամերիկյան Crossing Borders Music, Juventas New Music անսամբլների և Abundant Silence երաժշտական հրատարակչության ստեղծագործական մրցույթներում։ 2020-ին ճանաչվել է RMN Classical դաշնամուրային ստեղծագործությունների և International Alliance for Women in Music միջազգային մրցույթների հաղթող։ Նա ստեղծագործությունների պատվերներ է ստացել մի շարք հեղինակավոր կազմակերպություններից, այդ թվում՝ Portland Youth Philharmonic նվագախմբի, Հյուսիս գերմանական ռադիոյի(NDR), Lilith անսամբլի(Ամստերդամ), Ամերիկյան Abundant Silence երաժշտական հրատարակչության, Access Contemporary Music կազմակերպության և New Ariel Recordings-ի կողմից։
Ստեղծագործական գործունեությանը զուգահեռ Ամիրյանը հանդես է գալիս նաև որպես դաշնակահար` կատարելով իր հեղինակային ստեղծագործությունները, դասական և ժամանակակից գործեր։ Նա համերգներով հանդես է եկել Հայաստանում, Անգլիայում, և ԱՄՆ-ի տարբեր նահանգներում։ Ինչպես նաև գիտական զեկույցներով և կատարումներով հանդես է եկել մի շարք հեղինակավոր միջազգային կոնֆերանսներում, այդ թվում՝ ԱՄՆ-ի Միսսուրիի համալսարանի Սենտ Լուիս քաղաքում անցկացված Women In The Arts միջազգային կոնֆերանսում, Լոնդոնի Դաշնամուրային Երաժշտության Միջազգային Սիմպոզիումում, Հարթֆորդի Կին Կոմպոզիտորների Փառատոնին, Հավայան Կղզիներում անցկացվող ամենամյա Արվեստների և Հումանիտար Գիտությունների Միջազգային կոնֆերանսում, ԱՄՆ-ի Քալիֆոռնիայի համալսարանում անցկացվող Hildegard Festival of Women in The Arts փառատոնին, և International Alliance for Women in Music միջազգային կոնֆերանսում։ Նա դասախոսություններով և կատարումներով հանդես է եկել նաև ԱՄՆ-ի Սան Հոզեի քաղաքի, Ֆլորիդա և Քաննեքտիկուտ նահանգների պետական համալսարաններում որպես հրավիրված արտիստ։
Ծանոթագրություններ
Կատեգորիա:Հայ կոմպոզիտորներ Կատեգորիա:Հայ դաշնակահարուհիներ
Իրոն
Իրոն (Iron), համայնք Ֆրանսիայում, Պիկարդիա մարզի Էնա գավառում։ Մտնում է Գին կանտոնի կազմի մեջ։ Հանդիսանում է Վերվենի շրջան։
Համայնքի INSEE կոդ՝ 02386։
Նուրիմանովսկի շրջան
Ստեղծվել է 1930 թվականին։ Վարչական կենտրոնը՝ Կրասնայա Գորկա ։
Իրոն
Բնակչություն
Համայնքի բնակչությունը 2010 թվականին կազմում էր 222 մարդ։
Նուրիմանովսկի շրջան
Բնակչություն
2010 թվականի մարդահամարի արդյունքներով շրջանում բնակվում էր 21449 մարդ։ Բնակչության խտությունը կազմում էր 8,14 մարդ/կմ²։
Իրոն
Տնտեսություն
2010 թվականի տվյալներով 142 աշխատունակ տարիքի մարդկանցից (15-64 տարեկան) 97 -ը տնտեսապես ակտիվ էին, 45-ը անգործունակ (ակտիվության ցուցանիշը - 68,3 %, 1999 թվականին եղել է՝ 76,3 %)։ 97 աշխատունակ բնակիչներից 85 -ը աշխատում էին (51 տղամարդ և 34 կին), անաշխատանք էին 12 -ը (6 տղամարդ և 6 կին)։ 45 անգործունակ մարդկանցից 4 -ը աշակերտ կամ ուսանող էր, 17 -ն թոշակառու, 24 -ը անաշխատունակ էին այլ պատճառներով ։
Նուրիմանովսկի շրջան
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Հանս Շտորկ
Հանս Շտորկ (Hans Storck, ), գերմանացի դիրիժոր։
Կենսագրություն
1954-1977 թվականներին աշխատել է Ցվիկկաուի օպերային տան տնօրեն։ Եղել է Ռոբերտ Շումանի անվան միջազգային մրցույթի հիմնական կազմակերպիչներից։ 1964 թվականին առաջին անգամ արժանացել է Ռոբերտ Շումանի մրցանակին։ 1987 թվականին ստացել է Ցվիկկաուի պատվավոր քաղաքացու կոչում ։
Ծանոթագրություններ
Կատեգորիա:Գերմանացի դիրիժորներ Կատեգորիա:Հաննովեր քաղաքում ծնվածներ
Լի Բինբին
Լի Բինբին (李冰冰, ), չինացի դերասանուհի։
Կենսագրություն
Լի Բինբինը ծնվել է 1973 թվականի փետրվարի 27-ին Չինաստանի Հարբին քաղաքում։ Սկզբնական շրջանում Լիի մոտ դերասանուհի դառնալու ցանկություններ չեն եղել։ Դպրոցն ավարտելուց հետո, երբ պիտի ընդունվեր բարձրագույն ուսումնական հաստատություն, ընկերը խորհուրդ է տալիս ընդունվել Շանհայի դրամատիկական ինստիտուտ։ Առաջին կինոդեբյուտը եղել է Չժան Յուանի «Տասնյոթ տարի» ֆիլմում՝ 1999 թվականին։ 2007 թվականի օգոստոսի 26-ին դերասանուհին ստացել է «լավագույն դերասանուհի» տիտղոսը Չինաստանի ամենահեղինակավոր Խուաբյաո ցերեկույթի ժամանակ «Հանգույց» ֆիլմի համար։
Be with You
«Be with You» (թարգմ․՝ Լինել քեզ հետ), իսպանացի երգիչ Էնրիկե Իգլեսիասի Enrique ալբոմի երրորդ սինգլը, որ թողարկվել է 2000 թվականի հունիսին Interscope Records լեյբլում։ Երգը թարգմանվել է իսպաներեն որպես «Sólo Me Importas Tú» և թողարկվել Լատինական Ամերիկայում որպես սինգլ։
Լագրանժյան
Լագրանժյան, դինամիկ համակարգի Լագրանժի ֆունկցիան։ Նշանակվում է : Անվանումը ստացել է Ժոզեֆ Լուի Լագրանժի պատվին։ Լագրանժյանը ընդհանրացված կոորդինատների ֆունկցիա է, որը նկարագրում է համակարգի զարգացումը։ Օրինակ՝ դասական մեխանիկայի համար շարժման հավասարումները այս մոտեցմամբ ստացվում են փոքրագույն գործողության սկզբունքից, որը գրվում է որպես որտեղ գործողությունը -ի ֆունկցիոնալ է, իսկ \varphi_i-ն ընդհանրացված կոորդինատներն են, \ s_j-ով նշանակված է համակարգի պարամետրերի բազմությունը․ դասական մեխանիկայի դեպքում դրանք անկախ տարածական կոորդինատներն են և ժամանակը, իսկ ֆիզիկայի այլ բաժիններում՝ էլեկտրական կամ այլ ֆիզիկական պարամետրեր։
Be with You
Հիթ-շքերթներ և հավաստագրեր
«Be With You» դարձել է Իգլեսիասի երկրորդ սինգլը, որ եղել է առաջատար ԱՄՆ-ում։ Երգն ընդգրկվել է լավագույն տասնյակում Իսպանիայում, իսկ երգի իսպաներեն տարբերակը՝ «Sólo Me Importas Tú», զբաղեցրել է երկրորդ տեղը «Hot Latin Songs» հիթ-շքերթում։
Լագրանժյան
Ֆունկցիոնալի ֆունկցիոնալ ածանցյալը բոլոր ուղղություններով զրոյի հավասարացնելու միջոցով ստացված հավասարումները նույնական են սովորական Էյլեր-Լագրանժի հավասարումներին։ Դինամիկ համակարգերը, որոնց հավասարումները կարելի է ստանալ փոքրագույն գործողության սկզբունքից՝ պատշատ կերպով ընտրված Լագրանժի ֆունկցիայի համար, հայտնի են որպես «լագրանժյան դինամիկ համակարգեր»։
Be with You
Ծանոթագրություններ
Կատեգորիա:2000 սինգլներ Կատեգորիա:Billboard Hot 100 գլխավորած սինգլներ
Լագրանժյան
Լագրանժյան դինամիկ համակարգերի օրինակները շատ են, սկսած տարրական մասնիկների ֆիզիկայի ստանդարտ մոդելի դասական օրինակից, վերջացրած Նյուտոնի օրենքներով։ Այս բնագավառին են դասվում նաև մաքուր մաթեմատիկական խնդիրները, ինչպես գեոդեզիկների հավասարումները և Պլատոյի խնդիրը։
Լագրանժյանը Լեժանդրի ձևափոխությունների միջոցով կապված է համիլտոնյանին (որում որպես հիմք ընտրվում են իմպուլսները), համիլտոնյանի հիան վրա է ձևակերպվում Համիլտոնյան մեխանիկան։
Օրինակներ մեխանիկայից
Լագրանժի ֆունկցիայի հասկացությունը սկզբնապես ներմուծվել էր դասական մեխանիկան վերաձևակերպելու համար մի տեսքով, որն այժմ հայտնի է լագրանժյան մեխանիկա անունով։ Այս կոնտեքստում Լագրանժի ֆունկցիան սովորաբար ընտրվում է որպես մեխանիկական համակարգի կինետիկ և պոտենցիալ էներգիաների տարբերություն։
Դիցուք տարածության չափականությունը հավասար է երեքի և Լագրանժի ֆունկցիան գրվում է
տեսքով, որտեղ ըստ ժամանակի ածանցյալը նշանակվում է դիֆերենցվող մեծության վրա դրված կետով, \vec{x}-ն մասնիկի շառավիղ-վեկտորն է, m-ը՝ զանգվածը, V-ն՝ պոտենցիալ էներգիան։ Այդ դեպքում Էյլեր-Լանգրանժի հավասարումնը կլինի որտեղ \nabla V-ն գրադիենտն է։
Օգտագործելով այս արդյունքը, հեշտությամբ կարելի է ցույց տալ, որ այս մոտեցումը համարժեք է Նյուտոնի մոտեցմանը։ F ուժը գրենք պոտենցիալի տերմինով՝, այդ դեպքում կստանանք , հավասարումը, որը համարժեք է Նյուտոնի հավասարմանը հաստատուն զանգվածի դեպքում։ Պարզ հաշվարկները հանգում են։ Արտահայտությանը, որը Նյուտոնի երկրորդ օրենքն է ընդհանրացված տեսքով։
լագրանժյանով, r, θ, φ գնդային կոորդինատներով եռաչափ համակարգի համար կարելի է ստանալ Էյլեր-Լագրանժի հետևյալ հավասարումները՝
Ռելյատիվիստական ազատ մասնիկի դասական լագրանժյանը
Ռելյատիվիստական ազատ մասնիկի դասական լագրանժյանը բազապատկչի ճշտությամբ (մասնիկի զանգվածը՝ մինուս նշանով, բազմապատկած ունիվերսալ հաստատունով) համընկնում է նրա համաշխարհային գծի աճի արագությանը Մինկովսկու տարածության մեջ, կամ սեփական ժամանակին՝
Այս լագրանժյանից հետևում է ռելյատիվիստական մասնիկների դասական դինամիկան (ռելյատիվիստական դինամիկա)։
Լագրանժյանը և լագրանժյանի խտությունը դաշտի տեսությունում
և \mathcal{L} լագրանժյանի միջև, որը պետք է ինտեգրել ըստ տարածաժամանակի բոլոր կոորդինատների՝
Այս դեպքում լագրանժյանը լագրանժյանի խտության ինտեգրալն է ըստ տարածական կոորդինատների։
Լագրանժյանի երկու սահմանումները կարելի է ստանալ որպես ընդհանուր սահմանման մասնավոր դեպքեր, կախված այն բանից՝ ներառված են \vec x տարածական կոորդինատները i ինդեքսում թե -ի s պարամետրերում։ Տարրական մասնիկների ֆիզիկայում դաշտի քվանտային տեսությունները, ինչպես քվանտային էլեկտրադինամիկան է, սովորաբար նկարագրվում են \mathcal{L}-ի տերմիններով։ Այս ձևը հարմար է, քանի որ արագ բերվում է Ֆեյմանի դիագրամները նկարագրելու համար կիրառվող կանոններին։
Էլեկտրաստատիկա
Էլեկտրական դաշտերի էլեկտրաստատիկան, որը կարելի է մոտավորապես կամ ճշգրիտ նկարագրել սկալյար պոտենցիալով և բավականաչափ դանդաղ շարժվող լիցքավորված նյութով, ենթարկվում է նյուտոնյան մեխանիկայի օրենքներին և կարող է գործնականում նկարագրվել դասական մեխանիկայի շրջանակներում։
Լագրանժյանը դասական մեխանիկայում՝
որտեղ T-ն կինետիկ էներգիան է, V-ն՝ պոտենցիալ էներգիան։
\phi\ սկալյար պոտենցիալ ունեցող էլեկտրաստատիկ դաշտում գտնվող m զանգվածով և q լիցքով լիցքավորված մասնիկի համար կինետիկ էներգիան տրվում է
արտահայտությամբ։ Դաշտի փոխազդեցության էներգիան լիցքավորված մասնիկի հետ ունի տեսքը (մեկ կետային լիցքի համար․ մեկից ավելի մասնիկների դեպքում գումարում է կատարվում) կամ լիցքի անընդհատ բաշխվածության դեպքում՝
Դաշտի էներգիան ընդգրկված է կինետիկ էներգիայի կազմում, ինչպես և մասնիկների կինետիկ էներգիան, գրվում է որպես Որտեղ \varkappa-ն Կուլոնի օրենքի վերջնական տեսքի մեջ մտնող ուժային հաստատունն է։
Այսպիսով էլեկտրաստատիկայում լագրանժյանը, որը ներառում է դանդաղ շարժվող մասնիկների կինետիկ էներգիան, հետևյալն է՝
Լագրանժյանի ձևափոխությունից հեշտ է ստանալ դաշտի հավասարումը էլեկտրաստատիկայի համար (Պուասոնի հավասարումը)՝ և էլեկտրաստատիկ դաշտում մասնիկի շարժման հավասարումը՝
Եռաչափ ձևակերպում
Էլեկտրադինամիկայի դեպքում գործ ունենք ոչ թե դասական պոտենցիալ էներգիայի, այլ ընդհանրացված (որը կախված է նաև արագություններից) պոտենցիալ էներգիայի (փոխազդեցության էներգիայի) հետ՝
կամ որտեղ c-ն լույսի արագությունն է, v-ն՝ մասնիկի արագությունը, j-ն՝ հոսանքի խտության վեկտորը։
Էլեկտրամագնիսական դաշտի էներգիան, ի տարբերություն էլեկտրաստատիկ դաշտի, պետք է ներառի նաև մագնիսական դաշտի էներգիան՝
որտեղ E-ն և H-ը արտահայտված են \phi սկալյար պոտենցիալով և А վեկտորական պոտենցիալով՝
Այս դեպքում էլեկտրամագնիսական լագրանժյանը գրվում է
կամ
տեսքով, որտեղ նյութի T_s լագրանժյանը կարելի է կիրառել դանդաղ մասնիկների համար, ինչպես նաև կարելի է կիրառել արագ մասնիկների ռելյատիվիստական լագրանժյանը՝
Անհրաժեշտության դեպքում լագրանժյանի այս արտահայտությունը կարելի է լրացնել այլ անդամներով, որոնք նկարագրում են ոչ էլեկտրամագնիսական ուժեր, ուրիշ տիպի դաշտեր և այլն։
Գործողության համար ф-ի և -ի համապատասխան փոփոխարկումների դեպքում ստացվում են Մաքսվելի հավասարումները, իսկ ըստ լիցքավորված մասնիկների կոորդինատները փոփոխարկելու դեպքում՝ դաշտում լիցքավորված մասնիկների շարժման հավասարումը՝ p-ն մասնիկների եռաչափ իմպուլսն է, \mathbf F_L-ն՝ Լորենցի ուժը։
Քառաչափ ձևակերպում
Քառաչափ դեպքում էլեկտրամագնիսական դաշտի լագրանժյանի խտությունը ունի հետևյալ տեսքը (ընտրվել c=1 միավորների համակարգ)՝
Երկրորդ անդամը, որը նկարագրում է փոխազդեցությունը, կարելի է արտագրել այնպես, որ գործողությունը լինի
F^{ik}-ն էլեկտրամագնիսական դաշտի թենզորն է, A_i-ն՝ 4-պոտենցիալը, j^i-ն՝ քառաչափ հոսանքի խտությունը, dx^i-ն՝ 4-տեղափոխությունը, ըստ Այնշտայնի կանոնի՝ կրկնվող ինդեքսներով գումարում է կատարվում։
Փոփոխարկելով ըստ A_i-ի՝ հեշտ է ստանալ Մաքսվելի հավասարումները քառաչափ տեսքով՝ իսկ ըստ x^i-ի փոփոխարկելով՝ շարժման հավասարումները մասնիկների համար՝
որտեղ p_i = m u_i-ն 4-իմպուլսն է, u^k-ն՝ 4-արագությունը։
Լագրանժյանը դաշտի քվանտային տեսությունում
Դաշտի քվանտային տեսությունու լագրանժյանը համընկնում է դասական դեպքի հետ, բացառությամբ երբ որոշ դաշտի փոփոխականների համար դասական անալոգը գրելը դժվար է կամ ճիշտ մեկնաբանելն է դժվար։ Նման դեպքերում ևս կարելի է, թեկուզ զուտ ֆորմալ ձևով, ստանալ շարժման դասական հավասարումները
Լագրանժյանը քվանտային էլեկտրադինամիկայում
Լագրանժյանի խտությունը քվանտային էլեկտրադինամիկայում՝
որտեղ ψ-ն քառաչափ սպինորն է, -ն՝ դրա դիրակյան համալուծը, -ը՝ էլեկտրամագնիսական դաշտի թենզորը, D-ն՝ տրամաչափային կովարիանտ ածանցյալը, \not \!\, D-ն՝ Ֆեյնմանի նշանակումը ։
Դիրակի լագրանժյան
Լագրանժյանի խտությունը դիրակյան դաշտի համար՝
Լագրանժյանը քվանտային քրոմոդինամիկայում
Լագրանժյանի խտությունը քվանտային քրոմոդինամիկայում `
որտեղ \! D_\mu-ն քվանտային քրոմոդինամիկայի տրամաչափային կովարիանտ ածանցյալն է, -ն՝ գլյուոնային դաշտի լարվածության թենզորը։
Եքիդնաեդր
Եքիդնաեդր (echidnahedron), իկոսաեդրի աստղային վերջին ձևը։ Կոչվում է նաև իկոսաեդրի լրիվ կամ ավարտուն տեսք, քանի որ այն պարունակում է իկոսաեդրի աստղային դիագրամի բջիջները։
Առաջին անգամ եքիդնաեդրը նկարագրվել է 1900 թվականին Մաքս Բրյունկերի կողմից։ Պատկերին անվանում է տվել Էնդրյու Հյումը` հենվելով այն բանի վրա, որ նրա անկյունները վերին մասում փոքր են և դա նրան նմանեցնում է ոզնու կամ եքիդնայի։
Պատկերացում
Հրեական ծագումով ամերիկացի մաթեմատիկոս Բրանկո Գրյունբամը գիտական գրականության վերլուծության հիման վրա «Կարո՞ղ է արդյոք բազմանկյան ամեն հարթությունն ունենալ մի քանի կողմեր» հոդվածում նշում է, որ գոյություն ունեն բազմանկյունները դիտարկելու առնվազն երեք եղանակներ։ Եքիդնաեդրի դեպքոիմ դրանք են.
Իկոսաեդրի համաստեղության ձև
Ինչպես բազմանկյան պարզ, տեսանելի մակերևույթը, եքիդնաեդրի արտաքին տեսքը կազմված է 180 եռանկյուն կողմերից, որոնք ձևավորում են 270 նիստեր, որոնք, իրենց հերթին, հանդիպում են 92 գագաթներում։
Եքիդնադրի բոլոր գագաթները գտնվում են համակենտրոն երեք գնդերի մակերևույթին։ Ներքին` 20 գագաթներից կազմված խումբը ձևավորում է կանոնավոր դոդեկաեդրի գագաթներ։ 12 գագաթների հաջորդ խումբը ձևավորում է կանոնովոր իկոսաեդրի գագաթներ, իսկ արտաքին` 60 գագաթների շերտը ձևավորում է հատած իկոսաեդրի գագաթներ։
Աստղային բազմանիստերի ձև
Իկոսաեդրի աստղային ձևը դիտարկվել է որպես ինքնահատվող աստղային բազմանիստ, որն ունի 20 նիստ, ինչը համապատասխանում է իկոսաեդրի 20 նիստերին։ Ամեն նիստը անկանոն աստղակերպ բազմանիստ է (կամ էնեագրամ)։ Յուրաքանչյուր երեք ծայրերը ձևավորում են մեկ գագաթ, այդ իսկ պատճառով էլ եքիդնաեդրն ունի 20 × 9 ÷ 3 = 60 գագաթ և 20 × 9 ÷ 2 = 90 կողեր (աստղային բազմանիստի յուրաքանչյուր կող ներառում է բազմանիստի 180 տեսանելի կողերից երկուսը)։
Իկոսաեդրի վերջնական ձև
Բազմանիստի այս աստղային ձևը ձևավորվում է իկոսաեդրին բոլոր հատվածների միացման եղանակով, որոնք ստացվում են իկոսաեդրի կողմը անվերջ հարթություններով երկարացնելիս։ Այդպիսով ստացվում է նոր բազմանիստ, որ սահմանափակված է այդ հարթություններով որպես կոզմեր, իսկ հարթությունների հատումը նիստերն են։ Հարոլդ Կոկստերի «Հիսունինը իկոսաեդր» գրքում թվարկված են իկոսաեդրի համաստեղությունները (ներառյալ` եքիդնաեդրը)` համապատասխան ամերիկացի հոգեբան Ջեֆրի Միլլերի առաջ քաշած կանոնների։
Բնութագրիչներ
Եքիդնաեդրի Էյլերի բնութագիրը հավասար է 2-ի։ Այդ բնութագիրը հաշվվում է բանաձևով, որտեղ Г-ն, Р-ն և В-ն համապատասխանաբար կողմերը, նիստերը և գագաթներն են մատնանշում։
Բանաձևեր
Եթե եքիդնաեդրը դիտարկենք որպես երկրաչափական մարմին` նիստերի a, Φa, Φ2a և Φ2a√2 երկարությամբ (որտեղ Φ-ը ոսկե հատումն է), ապա եքիդնաեդրի մակերևույթի մակերեսը կլինի
Պատմական ակնարկ
Եքիդնաեդրը աստղային բազմանիստերից է, որոնք առաջին անգամ նկարագրվել են 1619 թվականին Յոհան Կեպլերի Harmonices Mundi գրքում։ Կեպլերը մաթեմատիկորեն հիմնավորել է կանոնավոր աստղային բազմանիստերի երկու տեսակ` աստղային փոքր դոդեկաեդրը և աստղային մեծ դոդեկաեդրը։ Ավելի ուշ` 1809 թվականին, Լուի Պուանսոն կրկին բացահայտել է Կեպլերի բազմանիստերը` բացահայտելով աստղային բազմանիստերի ևս երկու տեսակ` մեծ դոդեկաեդրը և մեծ իկոսաեդրը, որոնք ներկայումս կոչվում են Կեպլեր-Պուանսոյի մարմիններ։ 1812 թվականին Օգյուստեն Լուի Կոշին ապացուցել է, որ գոյություն ունի կանոնավոր աստղային բազմանիստերի 4 տեսակ միայն։
Առաջին անգամ եքիդնաեդրը նկարագրվել է 1900 թվականին Մաքս Բրյունկերի կողմից բազմանկյունների մասին «Բազմանկյուններ ու բազմանիստեր» դասական աշխատության մեջ, որտեղ բացի նրանից նկարագրվել են իկոսաեդրի աստղային 9 ձևեր ևս։ Դրանից հետո եքիդնաեդրը հայտնվել է նաև ուրիշ մաթեմատիկոսների աշխատություններում, ընդ որում այն միասնական նշանակություն չի ունեցել:1924 թվականին Ալբերտ Վիլերը հրատարակել է աստղային 20 պատկերներ, որոնց թվում էր նաև եքիդնաեդրը։ Աստղային բազմանիստերի ավելի լիարժեք ուսումնասիրություն է անցկացրել Հարոլդ Քոքսեթերը Պատրիկ դյու Վալի, Ֆլեյզերի և Ջոն Պետրիի հետ։ Քոքսեթերն ապացուցել է, որ գոյություն ունի իկոսաեդրի աստղակերպ 59 տեսակ միայն, որից 32-ն ունեն լիարժեք, իսկ 27-ը` ոչ լիարժեք իկոսաեդրալ համաչափություն։ Եքիդնաեդրը գրքում ութերորդն է։ Մագնուս Վենինջերի «Բազմանիստերի մոդելներ» աշխատության մեջ, որ տպագրվել է 1974 թվականին, եքիդնաեդրը ներկայացված է որպես իկոսաեդրի 17-րդ մոդել` W42 ցուցիչով։
Իկոսաեդրի վերջին աստղային ձևի ժամանակակից անվանումը տվել է Էնդրյու Հյումը 1995 թվականին` echidnahedron (եքիդնան ոչ մեծ կաթնասուն է` ծածկված կոպիտ մազերով ու փշերով, որոնք գնդի են վերածվում պաշտպանության ժամանակ)։
Ծանոթագրություններ
Կատեգորիա:Իկոսաեդրի աստղային ձևեր Կատեգորիա:Կանոնավոր բազմանիստեր Կատեգորիա:Կոմբինատորային երկրաչափություն
Նատալյա Կրիմովա
Նատալյա Կրիմովա (Ната́лья Анато́льевна Кры́мова, ), ռուս թատերական քննատադ և թատերագետ, Ռուսաստանի Դաշնության արվեստի վաստակավոր գործիչ (1997), արվեստաբանության թեկածու (1971)։
Կենսագրություն
Աշխատել է Տեատր ամսագրում։ Ստեղծել է հեռուստասեսային ծրագրերի շարք։ «Անուն։ Պատմություններ թատրոնի մարդկանց մասին» (Մոսկվա, «Արվեստ», 1971), «Սրիո՞ւմ եք դուք թատրոնը» և այլ գրքերի հեղինակ է։ Ընտրված գրքերը հետմահու հրատարակվել են 4 գրքերով՝ «Անուն» վերնագրով (Մոսկվա, «Տրիլիստնիկ», 2005, 2008)։ Ինչպես և 0-80-ական թվականների բոլոր քննադատները, Կրիմովան թատրոնն ընկալել է որպես հասարակական և մշակութային կառուցվածքի մաս, այլ ոչ թե որպես առանձին «մաքուր արվեստ» ։
«Կրիմովան,- գրել է Ա. Միխայլովան,- կարող էր հետ շրջվել և հետադարձ հայացք նետել առանց վախի և նախատելու, նրա կյանքում չկար որևէ հոդված կամ գործ, որի համար դու պետք է նախատեիր քեզ, առավել ևս` ամաչեիր։ Նա թերևս այն սերնդի վերջին ներկայացուցիչն էր, որի համար արվեստում բարոյականությունն ու գեղագիտությունն անքակտելի էին, կողք կողքի և չէին կարող գոյություն ունենալ առանց իրար» ։
Թաղված է Կոնցևոյի գերեզմանատանը։
Ստեղծագործություններ
«Անուններ». ընտրված գործեր երեք գրքում.
«Անուններ». գիրք չորրորդ։ Վիսոցկին։ Չգրված գիրք - Մոսկվա։
Արտաքին հղումներ
Կատեգորիա:Կունցևոյի գերեզմանատանը թաղվածներ
Սանդրո Մացցոլա
Ալեսսանդրո «Սանդրո» Մացցոլա(Alessandro "Sandro" Mazzola, ), իտալացի ֆուտբոլիստ, Իտալիայի հավաքականի և «Միլանի» կիսապաշտպան, Եվրոպայի չեմպիոն (1968), Իտալիայի քառակի չեմպիոն (1963, 1965, 1966, 1971), Չեմպիոնների լիգայի կրկնակի չեմպիոն (1965), (1966), Իտալիայի լավագույն ֆուտբոլիստ (1964), Իտալիայի լավագույն ռմբարկու (1965, 17 գնդակ)։
Արտաքին հղումներ
Կատեգորիա:Իտալիայի հավաքականի ֆուտբոլիստներ Կատեգորիա:Իտալացի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի Եվրոպայի չեմպիոններ Կատեգորիա:Ֆուտբոլի հարձակվողներ
Անտոն Լապենկո
Անտոն Վյաչեսլավովիչ Լապենկո, թատրոնի և կինոյի ռուս դերասան, վիդեոբլոգեր։ Հայտնի է դարձել 2019 թվականին՝ Youtube-ում՝ իր մասնակցությամբ տեսանյութերի շնորհիվ, նկարահանված VHS ֆորմատով՝ 1980-1990-ականների ոճով, որտեղ Լապենկոն ներկայանում է տարբեր կերպարներով։
Կենսագրություն
Անտոն Լապենկոն ծնվել է 1986 թվականի սեպտեմբերի 1-ին Զելենոգրադում։ Մեծացել է ընտանիքում, որտեղ կար 16 երեխա ։ 2011 թվականին վերջացրել է ԿՀՊԻ դերասանական ֆակուլտետը, որից հետո ընդունվել է Կ. Ս. Ստանիսլավսկու անվան Մոսկվայի դրամատիկական թատրոնի թատերախումբ ։
2011 թվականին ԿՀՊԻ-ի միջազգային փառատոնում հաղթել է մրցանակ՝ տղամարդու լավագույն դերի համար։
Նույն թվականին դարձել է «Золотой лист»-ի մրցանակակիր ։
Հեռուստասերիալներում նկարվում է 2010 թվականից, հիմնականում երկրորդական և էպիզոդիկ դերերում։
«Внутри Лапенко»
2019 թվականին Լապենկոն Instagram-ում հայտնի դարձավ իր մասնակցությամբ տեսահոլովակներով՝ ոճավորված որպես ռետրո տեսանյութ՝ VHS ձևաչափով։ Լապենկոյի խաղացած կերպարների թվում են անապահով, երբեմն մանկական ինժեներ, լրագրող, «Загадка дыры» սերիալի պրոդյուսեր, կազմակերպված հանցավորության «Железные рукава» խմբավորումը, էզոտերիկ նկարիչ Գվիդոն Վիշնևսկին, սառցադաշտի էքցենտրիկ վարորդ Իգոր Կատամարանովը և «Сдохни или умри» հեռուստածրագրի հաղորդավարը, որը Լապենկոյի առաջին կերպարներից մեկն էր՝ հայտնված 2017 թվականին։ Մնացած դերերում հանդես են գալիս Լապենկոյի եղբայրները։ 2019 թվականի հոկտեմբերին «Լապենկո» հեռուստաալիքը ուներ 579,000 բաժանորդ, իսկ մինչև 2020 թվականի փետրվարը՝ ավելի քան 2 միլիոն բաժանորդ։
2019-ի դեկտեմբերին Լապենկոն Youtube-ում հրապարակեց «Внутри Лапенко» («Լապենկոյի ներսում») սերիալը ։ Այն ստեղծվել է Անտոն Լապենկոյի (ով խաղացել է բոլոր գլխավոր դերերը) և կատակերգու Ալեքսեյ Սմիրնովի կողմից (սցենարիստ և ռեժիսոր) ։ 3,5 միլիոն ռուբլի տրամադրել է Վյաչեսլավ Դուսմուխամետովը։ Սյուժեն հիմնված է Instagram-ում Լապենկոյի տեսանյութի հերոսների կյանքի ու արկածների վրա։ Ըստ սերիալի հեղինակների, այն նախագծված է սովետական կինոյի ոճով և կապված չէ որոշակի ժամանակի հետ, այլ ներկայացնում է մի տիեզերք, որը համատեղում է 1980-ական և 1990-ականները ։
«Maxim Online»-ից Եգոր Մաքսիմովը սերիալը անվանել է սովետական հեռուստատեսության բոլոր ժանրերի նմանակում ։
Նշում է «Кинотексты» ամսագիրը. «Որոշ երկրպագուներ արդեն Լապենկոյին անվանում են նոր Գայդայ, չնայած, որ նա շատ ավելի ընդհանուր բան ունի լեգենդար կատակերգու Մոնտի Փայթոնի հետ, գոնե հումորի ոլորտում։ Այս առումով չի կարելի չհիշել «Городок»-ը՝ իննսունական թվականներից կամ նույնիսկ «Осторожно, Модерн»՝ երկու հազարականներից ։
2020 թվականի մարտին դերասանի ճանաչվածությունը տարածվեց սոցիալական ցանցերից դուրս՝ Յուրի Դուդի «ВДудь» հեռուստաալիքի շրջանակներում մեկուկես ժամ տևած հարցազրույցից հետո ։ Դերասանի հետ հարցազրույցից մեկ շաբաթ անց այս տեսահոլովակը դիտվել է ավելի քան 12 միլիոն անգամ։
Արտաքին հղումներ
Կատեգորիա:Ռուս դերասաններ Կատեգորիա:ՎԳԻԿ-ի շրջանավարտներ Կատեգորիա:Ռուս կինոդերասաններ
Շարանի շրջան
Շարանի շրջան (Шаранский район, Шаран районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1935 թվականին։ Վարչական կենտրոնը՝ Շարան ։
Աշխարհագրություն
Շրջանի տարածքի մակերեսը կազմում է 1384 կմ²։
Բնակչություն
2010 թվականի մարդահամարի արդյունքներով շրջանում բնակվում էր 23620 մարդ։ Բնակչության խտությունը կազմում էր 17,07 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Պարվ
Պարվ (Parves), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Բելլե կանտոնի կազմի մեջ։ Կոմունայի օկրուգը Բելլեն է։
Կոմունայի կոդը՝ 01286։
Բնակչություն
Կոմունայի բնակչությունը 2010 թվականին կազմել է 360 մարդ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Նեգիդալներ
Նեգիդալներ (ինքնանվանումը՝ Էլկան բեյենին), ազգային փոքրաթիվ խումբ։
Ծագում
Նեգիդալները ծագմամբ էվենկներ են, որոնք միախառնվել են նիվխերի, նանայների և ուլչերի հետ։
Պատմություն
Մինչև 1917 թվականի Հոկտեմբերյան հեղափոխությունը զբաղվում էին որսորդությամբ ու ձկնորսությամբ։ Խորհրդային տարիներին նեգիդալները միավորված էին կոլեկտիվ տնտեսություններում։
Բնակության վայր
Բնակվում են Ամգուն և Ամուր գետերի ափերին՝ Ռուսաստանի Դաշնության Խաբարովսկի երկրամասում։
Բնակչություն
1979 թվականի տվյալներով բնակչությունը կազմել է 500 մարդ։
Լեզու
Լեզուն պատկանում է տունգուս-մանջուրական լեզուներին, մոտ է էվենկների լեզվին։
Դավանանք
Պաշտոնապես համարվել են ուղղափառներ, պահպանել են ոգեպաշտական հավատալիքները, շամանականությունը։
Կատեգորիա:Ռուսաստանի ազգեր
Արամ Քալանթարյան
Արամ Աշոտի Քալանթարյան, հայ հնագետ-պատմաբան։ Պատմական գիտությունների դոկտոր (1990)։ ՀՀ ԳԱԱ թղթակից անդամ (2006) ։
Կենսագրություն
Ծնվել է 1937 թվականին Սուխումի քաղաքում։ Բարձրագույն կրթությունը ստացել է Երևանի պետական համալսարանի պատմության ֆակուլտետում (1955-1959 թթ.)։ Արդեն ասպիրանտական ուսումնառության տարիներին ձևավորվեց նրա գիտական հետաքրքրությունների շրջանակը, այն է՝ միջնադարյան Հայաստանի նյութական մշակույթի ուսումնասիրությունն իր բազմակողմ դրսևորումներով, իսկ նշանավոր մայրաքաղաք Դվինը դարձավ նրա հնագիտական ուսումնասիրությունների գլխավոր ու հիմնական օբյեկտը, մինչև 1977 թ. լինելով արշավախմբի անդամ, պետի տեղակալ, իսկ այնուհետև, իր ուսուցիչ, հնագետ-պատմաբան, պրոֆեսոր Կարո Ղաֆադարյանի մահից հետո՝ արշավախմբի պետ։ Նրա թեկնածուական և դոկտորական ատենախոսությունները («Դվինի նյութական մշակույթը V-VIII դարերում» - 1966 թվական, «Միջնադարյան Դվին քաղաքը» - 1990 թ.), մի շարք մենագրություններ՝ «Դվին I, Կենտրոնական թաղամասի պեղումները 1964-1970 թթ. հաշվետվություն-ուսումնասիրությունը (1976), «Դվինի վաղմիջնադարյան կնքադրոշմները» (ռուսերեն) մենագրությունը (1982), Փարիզում ֆրանսերեն լեզվով «Մերձավոր Արևելքի քաղաքակրթությունը» մատենաշարով լույս տեսած Դվինի պատմությանն ու հնագիտությանը նվիրված «Dvin. Historie et archéologie de la ville médiévale» ստվարածավալ մենագրությունը (1996), նվիրված են այդ վարչաքաղաքական ու մշակութային կենտրոնի համակողմանի հետազոտությանը։
Պաշտոն
1986 թվականին Արամ Քալանթարյանը ղեկավարել է համալսարանի նորակառույցների հնագիտության բաժինը, որը մեծ աշխատանքներ է տարել Հայաստանի տարբեր շրջաններում՝՝ հուշարձաններն ավերումից փրկելու և բազմակողմանի գիտական ուսումնասիրություն կատարելու ուղղությամբ։ Նրա գործուն մասնակցությամբ հանրապետության նորակառույցներում պայմանագրային եղանակով կազմակերպվել և աշխատել է 40 արշավախումբ։ 1993-2006 թվականներին Արամ Քալանթարյանը վարել է համալսարանի (?) տնօրենի պաշտոնը և իր կազմակերպչական հմուտ ղեկավարման շնորհիվ, հատկապես երկրի համար դժվարին տարիներին, համալսարանը կարողացավ պահպանել գիտական ու կադրային-հիմնական ներուժը, նույնիսկ արձանագրեց որոշակի հաջողություններ։ Առանձնակի ձեռքբերումներ համալսարանն արձանագրեց նրա տնօրինության վերջին տարիներին։ Արամ Քալանթարյանը եղել է համալսարանի գիտական, ինչպես նաև գիտական աստիճաններ շնորհող խորհուրդների նախագահ։ Անդամ էր նաև մի քանի այլ համալսարանների և բուհերի գիտական խորհուրդների, ղեկավարում էր հայագիտության գծով թեմաների փորձագիտական հանձնաժողովի աշխատանքները։
Արամ Քալանթարյանը մահացել է 2010 թվականի մարտի 30-ին։
Ուչալիի շրջան
Ուչալիի շրջան (Учалинский район, Учалы районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Ուչալի ։
Աշխարհագրություն
Շրջանի տարածքի մակերեսը կազմում է 4549 կմ²։
Բնակչություն
2010 թվականի մարդահամարի արդյունքներով շրջանում բնակվում էր 37664 մարդ։ Բնակչության խտությունը կազմում էր 8,28 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Ունիան դուս Պալմարիս
Ունիան դուս Պալմարիս (União dos Palmares), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Սերանա դուս Կիլոբուս գավառի կազմի մեջ։ Բնակչությունը կազմում է 59 503 մարդ՝ 2007 թվականի տվյալներով։ Գրավում է 426 կմ2 տարածք։ Բնակչության խտությունը՝ 139,6 մարդ/կմ²։ Քաղաքի հովանավորն է Սուրբ կույս Մարիան։
Պատմություն
Քաղաքը հիմնադրվել է 1831 թվականի հոկտեմբերի 13-ին։
Աշխարհագրություն
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր Կատեգորիա:1831 թվականին հիմնադրված բնակավայրեր
Միքայել Արամյան (այլ կիրառումներ)
Միքայել Արամյան անունը կարող է վերաբերել՝
Տրաիպու
Տրաիպու  (Traipu), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի գյուղատնտեսական մարզում։ Մտնում է Տրայպու գավառի կազմի մեջ։ Բնակչությունը կազմում է 23 915 մարդ՝ 2007 թվականի տվյալներով։ Գրավում է 698 կմ2 տարածք։ Բնակչության խտությունը՝ 33,4 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Նարեկ Մարգարյան
Նարեկ Մարգարյան, հաղորդավար, հումորիստ։ Աշխատում է Արմնյուզ լրատվական հեռուստաալիքում, որպես Արմքոմեդի երգիծական հաղորդման հաղորդավար։
Կենսագրություն
Նարեկ Մարգարյանը ծնվել է 1983 թվականի սեպտեմբերի 13-ին Երևանում։ Սովորել է անգլերենի խորացված ուսուցմամբ դպրոցում։ 2006 թվականին ավարտել է Բրյուսովի անվան լեզվաբանական համալսարանը, 2009 թվականին՝ համալսարանի ասպիրանտուրան։ Ստացել է բանասիրական գիտությունների թեկնածուի կոչում։ 2008-2010 թվականներին Բրյուսովի անվան համալսարանում դասավանդել է անգլերեն բանավոր խոսք։ 2011-2012 թվականներին աշխատել է «Սիվիլնեթ» ինտերնետային հեռուստաընկերությունում, որպես հաղորդավար։ 2012 թվականից Սերգեյ Սարգսյանի հետ համատեղ վարում է Արմքոմեդի քաղաքական-երգիծական հաղորդումը ։
Մաթևոս Աղայան
Մաթևոս Աղայան (նաև` (Փարսադանյան), նոյեմբերի 16, 1861, Մեղրու շրջան, Կարճևան-դեկտեմբերի 12, 1932, Թիֆլիս), հայ դերասան, բանաստեղծ։
Կենսագրություն
Մաթևոս Աղայանը ծնվել է Մեղրիի շրջանի Կարճևան գյուղում (այժմ` Սյունիքի մարզ)։ Նախնական կրթությունն ստացել է տեղում։ Մասնակցել է Թիֆլիսի հայոց մշտական դերասականան խմբի ներկայացումներին` խաղալով տարբեր դերեր ։ Ինչպես առանձին ներկայացումներ է կազմակերպել, այնպես էլ` խաղացել է Սիրանույշի, Հ. Աբելյանի խմբերում։
Գրել է նաև բանաստեղծություններ։
Մահացել է 1932 թվականի դեկտեմբերի 8-ին, Թիֆլիսում։
Ստեղծագործական կյանք
1879 թվականից Թիֆլիսի հայոց մշտական դերասանական խմբի ներկայացումներում մարմնավորել է մի շարք դերեր (Լիկաստ, Կակուլի, Գուսման, Լաերտ, Հորտենզիո և այլն)։ Մաթևոս Աղայանը եղել է Պ. Ադամյանի արվեստի հետևորդներից, որոշ ժամանակ նաև նմանակել է նրան, Համլետ է խաղացել դերը և քննադատությունների արժանացել։
Ինչպես առանձին, այնպես էլ` խմբերով հանդես է եկել գավառական բնակավայրերում։ 1886-1887 թվականներին ներկայացումներ է բեմադրել Թավրիզում` համագործակցելով տեղի ուժերի հետ («Սեր և խարդավանք», «Սերը բժիշկ է»)։
Սիրանույշի, Հովհաննես Աբելյանի ղեկավարությամբ Աղայանը խաղացել է տարբեր ներկայացումներում ։
1904-1921 թվականին Աղայանը Թիֆլիսում նշել է իր բեմական կյանքի 25, 35, 40-ամյակները։
Թիֆլիսի «Ընկեր» թերթում տպագրվել են Աղայանի գրած բանաստեղծություններից։
Ծանոթագրություններ
Կատեգորիա:Դերասաններ այբբենական կարգով Կատեգորիա:Հայ դերասաններ
Պատանեկություն (ֆիլմ)
«Պատանեկություն» (Boyhood), ամերիկյան գեղարվեստական ֆիլմ, որի նկարահանումները սկսել են 2002 թվականին և ավարտվել 2013 թվականի հոկտեմբերին ։ Պրեմիերան կայացել է 2014 թվականի հունվարի 19-ին Սանդեսի կինոփառատոնի ժամանակ, իսկ 2014 թվականի փետրվարին Բեռլինի 64-րդ միջազգային կինոփառատոնի ժամանակ ներկայացվել է հիմնական ծրագրի մեջ, որտեղ արժանացել է «Արծաթե արջ» մրցանակին «լավագույն ռեժիսուրայի» համար։ «Պատանեկությունը» դարձել է Օսկարի 87-րդ մրցանակաբաշխության հիմնական հավակնորդներից մեկը՝ ստանալով 6 անվանակարգ ։
Սյուժե
Ֆիլմը պատմում է Մեյսոնի կյանքի պատմությունը, նրա մանկությունն ու պատանեկությունը։ Մեյսոնի ընտանիքը եկել էր Տեխասից։ Նա տանջվում է ծնողների բաժանման պատճառով, որ տեղի է ունեցել հոր՝ ալկոհոլից կախվածության պատճառով, երկրորդ ամուսնությունը և ևս մեկ բաժանությունը։ Նա ապրում է միայնակ մոր և ավագ քրոջ՝ Սամանթայի հետ։ Մեյսոնը հետաքրքրվում է երաժշտությամբ, Հարրի Փոթերով, «Աստղային պատերազմներով»։ Ծանոթանում է խմիչքի և մարիխուանայի հետ, զգացումներ են առաջանում դեպի հակառակ սեռը։ Երբ գալիս է ժամանակը, ծանոթանում է Շինայի հետ, ով դառնում է իր ընկերուհին։ Ընդունվում է քոլեջ։ Ֆիլմն ավարտվում է Մեյսոնի արագ զբոսանքով և նրա նոր ծանոթի՝ Նիկոլի հետ Բիգ Բենդ այգում։ Նրանք քննարկում են կենցաղի ակնթարթայնությունը։
Պատմությունը նկարագրում է ամենասովորական կյանքի 12 տարիները (դպրոցի առաջին դասարանից մինչև քոլեջի առաջին օրը) և զարգանում է փոքր դրվագներով, որոնք ցույց են տալիս մեծանալն ու երեխայի, դեռահասի, պատանու հարաբերությունները ծնողների հետ։ Սյուժեն զարգանում է փոփոխվող ժամանակի, ամերիկյան պատմության, քաղաքականության, Իրաքի պատերազմից մինչև Բարաք Օբամայի կյանքի շրջանակներում։
Արտադրություն
Ֆիլմի նկարահանումները սկսել են 2002 թվականի ամռանը ֆիլմի ռեժիսոր և սցենարիստ Ռիարդ Լինլեյթերի տանը, Տեխաս նահանգում։ Գլխավոր դերակատարը յոթամյա (այդ ժամանակ) տղա Էլար Քոլթրեյնն է, որը, համաձայն կնքված պայմանագրի, չէր կարող փոխարինվել որևէ այլ երեխայով մինչև նկարահանումների ավարտը։ Էլարի հետ միասին մեծանում և նկարահանվում էր նաև նրա հասակակիցը՝ ֆիլմի ռեժիսորի դուստր Լորելեյ Լինկլեյթերը։ Ֆիլմը նկարահանվել է առանց հատուկ սցենարի. վերջինս փոփոխվում էր տարի առ տարի ։
Ընդունելություն
Ֆիլմը բարձր գնահատականներ է ստացել համաշխարհային կինոմամուլի կողմից։ Ավելի քան 200 կարծիքների հիման վրա Rotten Tomatoes կայքում ֆիլմի վարկանիշը կազմել է 99 %, իսկ ֆիլմը գլխավորել է 2014 թվականի լավագույն ֆիլմերի ցուցակը ։ «Պատանեկությունը» ճանաչվել է նաև 2014 թվականի լավագույն ֆիլմը բրիտանական Sight & Sound կինոամսագրի և ամերիկյան Film Comment ամսագրերի վարկածով։
Variety-ն Ռիչարդ Լինկլեյթերի ստեղծագործությունը նմանեցրել է «միկրոտիեզերքի», որը կյանքի է կոչվում ամերիկյան ընտանիքի շնորհիվ։ Ամսագիրը նաև գտնում է, որ Տոլստոյի «Մանկություն», «Պատանեկություն», «Երիտասարդություն» եռապատումը ևս մեծ ազդեցություն է ունեցել ֆիլմի ստեղծման վրա։ Սյուժեում, որտեղ բավականին բարդ է առանձնացնել որևէ հիմնական գիծ, կատարվում է «ամեն ինչ և ոչինչ»։ Պատմությունն ներառում է իրադարձությունների հաջորդականությունը, որոնք շուտով դառնալու են ամենավառ հիշողությունները։ Los Angeles Times-ը համեմատել է ֆիլմը «Թրումենի շոու»-ին իրականության մեջ ։
Արտաքին հղումներ
Կատեգորիա:2014 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Ռիչարդ Լինկլեյթերի ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:2014 դրամա ֆիլմեր Կատեգորիա:Universal Pictures ֆիլմեր Կատեգորիա:Ֆիլմեր ընտանիքի մասին Կատեգորիա:2010-ականների դրամա ֆիլմեր Կատեգորիա:Ֆիլմեր դեռահասների համար Կատեգորիա:Ամերիկյան կատակերգական դրամա ֆիլմեր
Ռայմոնդ Պաուլս
Ռայմոնդ Պաուլս (լատիշերեն՝ Raimonds Pauls, ), լատվիացի սովետական կոմպոզիտոր, դիրիժոր, դաշնակահար, քաղաքական գործիչ, ԽՍՀՄ ժողովրդական արտիստ (1985), Լատվիայի մշակույթի նախարար (1989-1993) :
Կենսագրություն
Ռայմոնդ Պաուլսը ծնվել է 1936 թ. հունվարի 12-ին Ռիգայում, Վոլդեմիր և Ալմա-Մաթիլդա Պաուլսների ընտանիքում։ Նրա հայրն ապակի փչող բանվոր էր, իսկ մայրը՝ մարգարտով կար անող։ Վոլդեմիրը զբաղվում էր սիրողական երաժշտությամբ՝ ինքնուրույն գործունեություն ծավալող «Միխավո» նվագախմբում նա նվագում էր հարվածային գործիքների վրա։
Դեռ մանուկ հասակից Ռայմոնդը դաշնամուր էր նվագում։ Երեք տարեկանից հաճախել է առաջին երաժշտական ինստիտուտի մանկապարտեզ, որտեղից էլ դրվեց նրա երաժշտական կրթության սկիզբը։ 10 տարեկանում Ռայմոնդն ընդունվեց Լատվիական կոնսերվատորիայի ներքո գործող Դարզինյայի անվան ռիգական երաժշտական դպրոց ։ Այն ավարտելուց հետո սովորել է Վիտոլի անվան լատվիական կոնսերվատորիայում (ներկայումս՝ Յազեպ Վիտոլի անվան լատվիական երաժշտական ակադեմիա)՝ պրոֆեսոր Բրաունի դաշնամուրային դասարանում։ 1962-1965 թթ. կրկին սովորել է Լատվիական կոնսերվատորիայում, կոմպոզիցիայի բաժնում Իվանովի ղեկավարման ներքո։
Դեռ այդ ժամանակ Պաուլսը դրսևորեց իրեն որպես հիանալի դաշնակահար։ Ուսմանը զուգահեռ ճանապարհատրանսպորտային ծառայության և առողջապահության ոլորտի աշխատողների արհմիութենական խմբերի նվագախմբերում աշխատում էր որպես դաշնակահար, ֆիլհարմոնիայում՝ որպես կոնցերտմայստեր ։ Սովորելով ջազային դասականների և ժամանակակից երգերի կատարումները՝ նվագում էր ռեստորաններում։ Առաջին անգամ երաժշտություն է գրել Լատվիական ԽՍՀ-ի խամաճիկների թատրոնի և Ուպիտի անվան դրամատիկական թատրոնի համար (ներկայումս՝ Լատվիայի ազգային թատրոն)։
1958 թվականին ավարտելով կոնսերվատորիան՝ Պաուլսը սկսեց աշխատել Լատվիական ֆիլհարմոնիայի Ռիգայի էստրադային նվագախմբում, համերգներով հանդես եկավ Վրաստանում, Հայաստանում, Ուկրաինայում, այլ երկրներում։ 1964-1971 թթ. այդ նվագախմբի գեղարվեստական ղեկավարն էր։ 1973-1978 թթ. Պաուլսը ղեկավարում էր «Մոդո» գործիքային անսամբլը, 1978-1982 թթ. Լատվիական ռադիոյի և հեռուստատեսության ջազային երաժշտության նվագախմբի դիրիժորն էր, իսկ 1982-1988-ին՝ Լատվիական ռադիոյի երաժշտական հաղորդումների գլխավոր խմբագիրը։ 1986 թվականին Պաուլսի նախաձեռնությամբ կազմակերպվեց հանրաճանաչ երաժշտության երիտասարդ կատարողների «Յուրմալա» միջազգային մրցույթը, որն անցկացվեց մինչև 1992 թվականը։
1994-1995 թթ. Ռայմոնդ Պաուլսը Լատվիական ռադիոյի և հեռուստատեսության ջազ նվագախմբի (բիգ-բենդ) գեղարվեստական ղեկավարը և գլխավոր դիրիժորն էր։ 2002 թվականին Իգոր Կրուտոյի հետ միասին Պաուլսը վերականգնեց հանրաճանաչ երաժշտության երիտասարդ կատարողների «Նոր Ալիք» միջազգային մրցույթը։
Քաղաքական գործունեություն
1985-1989 թթ. Պաուլսը Լատվիական ԽՍՀ-ի Գերագույն Խորհրդի պատգամավոր էր, իսկ 1989-1991 թթ.՝ ժողովրդական պատգամավոր։ 1988 թվականից նա Լատվիական ԽՍՀ-ի մշակույթի պետական կոմիտեի նախագահն էր, իսկ 1989-1991 թվականներին՝ մշակույթի նախարարը։ 1991-1993 թթ. Պաուլսը Իվար Գոդմանիսի նախագահության ներքո հանդիսանում էր մշակույթի նախարար, իսկ 1993-1998-ին՝ Լատվիայի նախագահի խորհրդական մշակույթի գծով։ 1998-2006 թվականների ընթացքում ընդմիջումներով եղել է պատգամավոր, 1999 թվականին առաջադրվել է Լատվիայի նախագահի պաշտոնում, սակայն հանել է թեկնածությունը։
Ստեղծագործական գործունեություն
Ռայոմդ Պաուլսը բազմաթիվ էստրադային հիթերի, ջազային կոմպոզիցիաների և ֆիլմերի համար գրված երաժշտության հեղինակ է։ Իր ամենահայտնի երգերը նա գրել է Իլյա Րեզնիկի, Անդրեյ Վոզնեսենսկու և Յանիս Պետերսի համահեղինակությամբ։ Նրա երգերը կատարել են այնպիսի հանրահայտ կատարողներ, ինչպիսիք են՝ Ալլա Պուգաչովա, Վալերի Լեոնտև, Լարիսա Դոլինա, Լայմա Վայկուլե, Էդիտա Պիեխա, Քրիստինա Օրբակայտե և այլք։
Պաուլսի բազմաթիվ ռուսերեն երգեր օրիգինալ տարբերակում հնչել են լատիշերեն։
Ռայմոնդ Պաուլսը հեղինակել է նաև գործիքային կոմպոզիցիաներ, բալետներ, մյուզիքլներ, երաժշտություն թատերական ներկայացումների և ֆիլմերի համար, երկու ֆիլմում նկարահանվել է դաշնակահարի դերում՝ «Թատրոն» (1978) և «Ինչպես դառնալ աստղ» (1986)։
Արտաքին հղումներ
Կատեգորիա:Լատիշ կոմպոզիտորներ Կատեգորիա:Լատիշ դիրիժորներ Կատեգորիա:Լատվիայի քաղաքական գործիչներ Կատեգորիա:Լատիշ դաշնակահարներ Կատեգորիա:Խորհրդային կոմպոզիտորներ Կատեգորիա:Պատվո շքանշանի ասպետներ (Հայաստան) Կատեգորիա:ԽՍՀՄ ժողովրդական արտիստներ Կատեգորիա:Պատվո շքանշանի ասպետներ (Վրաստան)
Ալֆրեդ Վինդիշգրեց
Ալֆրեդ Վինդիշգրեց (ամբողջական անունըԱլֆրեդ Կանդիդ Ֆերդինանդ ցու Վինդիշգրեց (Alfred Candidus Ferdinand Fürst zu Windisch-Grätz, ), ավստրիական ֆելդմարշալ (1848), ով ղեկավարել է Պրահայի, Վիեննայի 1848-1849 թվականների, ինչպես նաև հունգարական ապստամբությունների ճնշումը ։
Ընտանիք
Ալֆրեդը հանդիսանում է Վինդիշգրեցների տոհմի ներկայացուցիչ։ Ծնվել է գրաֆ Իոսիֆ ֆոն Վինդիշգրեցի (1744-1802) և կամերգեր էրցհերցոգ Մարի Անտուանետի (1755-1793) ընտանիքում։ 1804 թվականին կայսեր կողմից ստացել է կայսերական իշխանի (ֆյուրստի) տիտղոս։
1817 թվականին ամուսնացել է արքայադուստր ՄրիԱ էլիանորայի (1796-1848) հետ, ով հանդիսացել է իշխան ֆոն Շվարցենբերգի 6-րդ դուստրը։ Ունեցել է յոթ երեխա։ Նրա թոռը՝ Ալֆրեդ III Վինդիշգրեցը, 1893-1895 թվականներին եղել է Ցիսլեիտանիայի նախարար-նախագահ։
Զինվորական գործունեություն
1804 թվականին ընդունվում է զինվորական ծառայության Շվարցենբերգի Ուլանյան 2-րդ գնդում՝ որպես օբեր-լեյտենանտ։ Մասնակցել է հակաֆրանսիական ռազմարշավներին։ 1805 թվականին դարձել է ռոտմիստր, կռվել Ուլմի ճակատամարտում։ 1809 թվականի Ֆրանսիայի դեմ պատերազմում ծանր վիրավորվել է։
1813 թվականին արդեն ուներ փոխգնդապետի կոչում։ Աչքի է ընկել Լայպցիգի ճակատամարտում։
1814 թվականին ստացել է գնդապետի կոչում և պարգևատրվել Մարիա Թերեզայի ասպետական շքանշանով։ 1815 թվականին նշանակվել է Փարիզում ավստրիական զորքերի ռազմական կցորդը։ Ավելի ուշ Պրահայում ղեկավարել է բրիգադ և դիվիզիա։ 1833 թվականին ստացել է ֆելդմարշալ-լեյտենանտ զինվորական կոչում, իսկ 1840 թվականին նշանակվել Բոհեմիայում զորքերի հրամանատար։
1848-1849 թվականների ապստամբությունների ճնշում
Ալֆրեդ Վինդիշգրեց 1848 թվականի Վիեննայի ապստամբության օրերին գտնվում էր մայրաքաղաքում, որտեղ քննարկում էր Ֆրանսիայում հնարավոր հեղափոխության դեպքում դիտորթական բանակի հրամանատարի պաշտոնին նշանակվելու հարցը։ Մարտի 14-ին Վիեննայում իրադրության ոչ բարենպաստ զարգացման համատեքստում ստանում է արտակարգ իրավասություններ անկարգությունների վերացման համար, սակայն չափազանց դաժան լուծումների պատճառով կայսեր կողմից կրկին ուղարկվում է Պրահա։